Hu-faq-niifmcu

Hogyan használhatom az NIIF MCU szolgáltatását? (Konferencia, meeting room)
Amennyiben kettőnél több résztvevő (végpont) kommunikációjára van szükség, akkor ahhoz Önnek a multipontos szolgáltatásunkat (MCU) kell igénybe vennie. Ehhez előzetes erőforrás-foglalásra van szükség, amely az un. MCU foglalási rendszer segítségével történik. Amennyiben nem rendelkezik hozzáféréssel, kérjük írjon egy levelet a [mailto:video-admin@niif.hu video-admin@niif.hu] e-mail címre.

Egy konferencia lefoglalása esetén Ön egy behívószámot fog kapni, amely a konferencia kezdeteként megjelölt időpontban aktívvá válik (hívható lesz). A konferenciába való belépéshez ezt a behívószámot kell tárcsázni minden résztvevőnek. A foglalási rendszer által megadott információkat a foglalást végző felhasználónak kell elterjesztenie a videokonferencia résztvevői között (általában e-mail útján).

MCU konferencia foglalása

 * 1) Belépés eduID-val a Voice Video Collaboration oldalra
 * 2) "MCU foglalási rendszer" opció kiválasztása az oldal fejlécében található gyorsmenüből
 * 3) "Konferencia foglalása" fül kiválasztása
 * 4) Alapvető információk megadása (rövid név, képernyőkiosztás, kezdési időpont, időtartam)
 * 5) További információk megadása (sávszélesség, felvétel és/vagy közvetítés igénylése, PIN kódos védelem)
 * 6) Konferencia lefoglalása a "Foglalás" gombra való kattintással
 * 7) Ezt követően egy levélben kap visszaigazolást a foglalás megtörténtéről, és a konferenciát azonosító GDS hívószámról. A hívószám formátuma a következő: 00365511XXXX. A szám felhívásának mikéntjéről itt olvashat.

Amennyiben Önnek egy állandó behívószámmal rendelkező konferencia lehetőségre van szüksége (pl. rendszeres projektmegbeszélések miatt), úgy Önnek Meeting room-ot érdemes igényelnie. Ezt megteheti a következőképpen.

Meeting room foglalása

 * 1) Belépés eduID-val a Voice Video Collaboration oldalra
 * 2) "MCU foglalási rendszer" opció kiválasztása az oldal fejlécében található gyorsmenüből
 * 3) "Meeting room foglalása" fül kiválasztása
 * 4) Alapvető információk megadása (rövid név, képernyőkiosztás)
 * 5) További információk megadása (sávszélesség, PIN kódos védelem, további képernyőkiosztási beállítások)
 * 6) Meeting room lefoglalása a "Foglalás" gombra való kattintással
 * 7) Ezt követően egy levélben kap visszaigazolást a foglalás megtörténtéről, és a meeting room-ot azonosító GDS hívószámról. A hívószám formátuma a következő: 00365511XXXX. A szám felhívásának mikéntjéről itt olvashat.

Fontos! Ha meeting room-ot használ, nincs lehetősége rögzíteni, ill. élőben közvetíteni a konferenciát.

Ld. még Mi az MCU? Mikor van szükségem MCU-ra? és a Hogyan használhatom a videokonferencia felvétel szolgáltatást? szócikket.